حلاويلا

حلاويللا Halawella اغنيه مصريه تأليف احمد فؤاد نجم و تلحين و غنا الشيخ امام

250px|left|احمد فؤاد نجم

 كلمات 
حلاويللا يا حلاويللا .. يا خساره يا حول الله

الثورى النورى الكلمنجى .. هلاب الدين الشفطنجى

قاعد فى الصف الاكلنجى .. شوكولاته و كاراميللا

.....

حلاويللا يا حلاويللا.. ياخساره يا حول الله

.....

يتمركس بعض الايام .. يتمسلم بعض الايام

و يصاحب كل الحكام .. و بستاشر مله

....

حلاويللا يا حلاويللا .. يا خساره يا حول الله

.....

يا حلاولاو لو شفته زمان .. مهموم بقضايا الانسان

بيتكتك ما تقول بركان .. ولا بوتجاز ولا حله

.....

حلاويللا يا حلاويللا .. يا خساره يا حول الله

.....

ايش حالك يا قريبى اليوم ..ايش جاب التفاح للدوم

و ايش جاب الاوده  ف بدروم ... للعربيه و ڤيللا

.....

حلاويللا يا حلاويللا .. يا خساره يا حول الله

.....

جرانين و مسارح و اداره .. و معلق طبله و زماره

يسلك اهو بيزمر .. يعطل يجيبو له المنافيللا

......

حلاويللا يا حلاويللا .. يا خساره يا حول الله

.....

اترستق هلاب الدين .. بقا عاقل جدن و رزين

و يا عينى علينا يا مجانين .. عشنا و متنا بعله

.....

حلاويللا يا حلاويللا .. يا خساره يا حول الله

.....

الثورى النورى الكلامنجى.. هلاب الدين الشفطنجى

قاعد فى الصف الاكلنجى.. شوكولاته و كاراميللا

 لينكات برانيه 
 dailymotion
https://www.dailymotion.com/video/x5jh30l
 مصادر 

تصنيف:احمد فؤاد نجم
تصنيف:الشيخ امام
تصنيف:اغانى باللغه المصريه
تصنيف:كلمات اغانى